शाम 7 बजे मृत सियार से बचने में भिड़ीं दो बाइक, चार युवक घायल, भर्ती
करताना और पुरा गांव के बीच हुई घटना
भास्कर संवाददाता | हरदा
करताना और पुरा के बीच गुरुवार को दो बाइक आमने-सामने से भिड़ गई। भिड़ंत सड़क पर पड़े मृत सियार से बचने के चक्कर में हुई। दोनाें बाइक चालक तेज गति से चल रहे थे। चार युवक घायल हो गए।
गुरुवार शाम 7 बजे करताना और पुरा के बीच सड़क पर मृत सियार पड़ा था, इसे बचाने के चक्कर में दो बाइक टकरा गई। चौकी प्रभारी रवींद्र पाराशर ने बताया गाढ़ामोड़ के रहने वाले राहुल पिता राजेश (25) और मनोज पिता श्यामलाल (25) हरदा से करताना आ रहे थे। करतान से हरदा जा रहे रामसेवक पिता सुरेश (19) और जितेंद्र पिता मोहन (18) की बाइक की आपस में टकरा गई। चारों घायल हो गए। मनोज को सिर और हाथ-पैर में गंभीर चोटें आईं हैं। वहीं रामसेवक का पैर टूट गया है।
टक्कर के बाद दोनों गांव के लाेग जमा हो गए। लोगों ने 108 को फोन किया। लेकिन घायलों की स्थिति को देखते हुए उन्हें निजी वाहन की मदद से जिला अस्पताल पहुंचाया। जहां डॉक्टरों ने उन्हें भर्ती करके इलाज शुरू कर दिया। कार्रवाई के दौरान चौकी प्रभारी के साथ प्रधान आरक्षक नानकराम कुशवाह भी मौजूद थे।
अस्पताल में भर्ती घायल युवक।
hin_Deva mag_Deva bho_Deva hin_Deva hin_Deva hin_Deva hin_Deva